Кои кампании се борят за наградите на ФАРА | PR&Медиа Новини
Кои кампании се борят за наградите на ФАРА
в. Капитал Daily | Мария МАНОЛОВА | 13.09.2013
Над 37% повече заявки за участие, добро впечатление на медийното жури и доста по-критични оценки на творческото жури в първите няколко сесии. Така започна тази година ФАРА – ежегодният рекламен фестивал в Албена. Събитието се провежда за 14-и пореден път и продължава от 11 до 14 септември.
Общо 40 рекламни агенции участват във фестивала тази година, а новосъздадената награда Grand Prix е най-отличителната промяна в правилата. За нея може да се състезава всяка подадена заявка, а условието е едно – творческото жури да е единодушно, че рекламата е достатъчно добра, за да участва на международни фестивали за креативност. Ако има такава идея, БАКА ще спонсорира участието й на такъв фестивал, обещават организаторите.
Подкатегориите на Digital – уебсайтове, микросайтове и мобилни прриложения; онлайн реклама; социални медии, бяха представени в сряда. В тях има съответно четири, десет и 15 заявки. Творческото жури оцени на първи кръг и 12 радиореклами, които участват в конкурса.
В четвъртък сутринта медийното жури оцени на първия кръг категориите "Дигитална кампания" и "Медийна кампания" със следните предварителни оценки. Окончателният списък с преминалите във втория кръг ще стане ясен в събота. През следващите дни лекции ще изнесат регионалният творчески директор на New Moment New Ideas Company Душан Дракалски, Нир Рефуа от McCann CEE, който ще говори за дигиталната реклама, както и програмният директор на Центъра за образователни инициативи Емил Джасим – за креативността и модерното образование.
Дигитална кампания и оценки на журито
■ Duvamism (агенция Saatchi&Saatchi): 2 да, 8 не
■"Метро" / "Заедно на Великден" (агенция Media Club): 10 не
■ Heineken – Road to the Final (агенция NEXT-DC): 7 да, 2 не
■ "Отива една жена при лекаря" (агенция reforma): 9 да
■ "Семейство Филипови" (агенция Saatchi&Saatchi): 9 да
■ Amstel – "Да освободим свободното време" (агенция NEXT-DC): 7 да, 2 не
Медийна кампания с оценки на журито
■ "Отива една жена при лекаря" (агенция reforma): 7 да, 2 не
■ "Паметници" (агенция Saatchi&Saatchi): 7 да, 2 не
■ Pepsi Grand Party Race: 4 да, 6 не
■ Песента на ДЗП: 7 да, 2 не
■ "Семейство Филипови": 3 да, 7 не
■ "Само кажи "благодаря" (медия агенция Mindshare): 6 да, 3 не
■ "ЦиКатридина" (медия агенция Media Club): 10 не
■ Amstel – "Да освободим свободното време" (агенция NEXT-DC): 8 да, 1 не
■ KFC – "199 пилета": 8 не, 1 да
■ "Демоните на Да Винчи": 7 да, 2 не
■ Amstel Relaunch 2012 (агенция reforma): 2 да, 7 не
■ IKEA: "Искам нова кухня" (агенция PHD): 7 не, 2 да
■ "Ценни книжа" (агенция Saatchi&Saatchi): 9 да
■ "В името на природата" (агенция Mindshare): 7 да, 2 не
This entry was written by PRnew.info Team and posted on September 13, 2013 at 6:37 pm and filed under PR&Media News. Bookmark the permalink. Follow any comments here with the RSS feed for this post.